ઈ વોટિંગ માટે રાજ્યમાં કુલ ૨૦ હજાર મતદારે રજિસ્ટ્રેશન કરાવ્યું હતું. તે પૈકી આઠ હજાર મતદારોએ વેરિફિકેશનથી અટપટી વ્યવસ્થા પાર પાડી આધાર પુરાવા રજૂ કરવામાં સફળ થયા હતા. આ ઉપરાંત જે મતદારોએ ઈ બૂથ પર જઈને વોટિંગ કરવા માટે પોતાનો ઈ વોટ રજિસ્ટર્ડ કરાવ્યો છે. તે તમામ મતદારો સવારે આઠથી પાંચ વાગ્યા સુધીમાં ઓનલાઈન વોટિંગ કરે તે માટે તેમને અલાયદા યુઝર્સ આઈડી અને પાસવર્ડ આપી દેવાયા છે. આ તમામ હાઈટેક મતદારોએ આજે રાતે દસ કલાક સુધીમાં તેમનું યુઝર્સ આઈડી એકાઉન્ટ એક્ટિવેટ કરવાનું રહેશે અને એકાઉન્ટ એક્ટિવેટ થયા બાદ જ તેઓ રવિવારે ઈ વોટિંગ કરી શકશે. જે રીતે ઈવીએમની ખરાઈ માટે મોક-પોલ રાઉન્ડ યોજાઈ છે તે રીતે ઈ વોટિંગ માટે પણ મોક-પોલ રાઉન્ડ કાલથી શરૂ થશે. ત્યાર બાદ રવિવારે ઈ વોટિંગ શરૂ કરવામાં આવશે.